
Referat de aprobare a proiectului de hotărâre
Sectiunea a 2 - a 
Motivul emiterii proiectului de hotărâre

1. Descrierea situaţiei actuale
În anul 2016 Timișoara a câștigat titlul de Capitală europeană a culturii pentru 2021, astfel asumându-și revitalizarea și completarea infrastructurii culturale pe raza Municipiului. Rețeaua de cinematografe este parte integrantă a programului pentru intervenții de infrastructură culturală și este cuprinsă în Dosarul final de candidatură.
Prin HCL nr. 634/28.11.2018, Consiliul Local al Municipiului Timişoara a aprobat funcţiunea de Cinematograf dedicat Filmului European, Romanesc si Filmului de Arta si Independent pentru Cinematograful Studio. Acest imobil nefiind folosit de foarte mult timp, este în stare avansată de deteriorare. 
De asemenea, prin HCL nr. 237/23.04.2019, s-a aprobat protocolul de colaborare între Municipiul Timișoara și Institutul Fracez, Asociația Pelicula Culturală, Asociația Marele Ecran, Asociația DocuMentor, Asociația Română a Filmului Independent care are scopul de a promova cultura cinematografică în rândul cetățenilor Municipiului Timișoara.
2. Schimbări preconizate şi rezultate aşteptate

Cinematografele Timiş, Dacia, Victoria, Unirea, Fratelia, Freidorf şi Arta până în 20.12.2017 au fost administrate de R. A. D. E. F. România. Îm ultimii ani nu au fost folosite iar acest lucru a dus la degradarea lor. Având în vedere că în momentul actual Timișoara se confruntă cu lipsa de spații cu destinații culturale, este necesar şi oportun ca sălile şi grădinile de spectacol cinematografic să fie redate circuitului socio-cultural, locuitorilor Municipiului Timişoara, prin refuncţionalizarea lor ca şi spaţii culturale.
Cinematograful „Studio” este situat în centrul istoric al orașului și este singurul cinematograf situat central cu o fațadă principală spre spațiul public, integrată în frontul stradal și care iese în evidență datorită arhitecturii sale. Reprezintă un reper important în viața culturală a orașului. Este unul dintre cinematografele de tradiție ale Timişoarei, care a fost solicitat de către comunitate să fie reabilitat și astfel redat circuitului socio-cultural, având un impact pozitiv mare asupra locuitorilor cartierului şi implicit al municipiului.
Spațiile reabilitate ale cinematografului „STUDIO” se adresează atât consumatorului cât și inițiatorului sau creatorului de evenimente culturale. Datorită poziției și capacității sale, poate deveni cel mai important cinematograf al Municipiului.

Prin intervențiile propuse, se urmărește crearea unui cinematograf de artă, cu 2 săli de proiecție de aproximativ 190 și 64 locuri și un cinema în aer liber pe timp de vară, cu 80 locuri, care să găzduiască un program permanent de proiecții de film, festivaluri de film premiere și alte evenimente specifice domeniului, precum și organizarea de evenimente culturale diverse, precum conferințe, cursuri, workshopuri, mini-concerte. De asemenea, se crează spații de lucru pentru profesioniștii din domeniul cinematografiei și al radioului, prin studiourile pentru montaj sunet și video precum și spații pentru expoziții permanente și temporare.

Cinematograful de Artă va cuprinde:

Subsol

· Spații tehnice

Parter

· Foaierul/holul de acces cu spațiu expozițional

· Casieria/recepție/mic Shop/Security

· Bar parter cu spațiu depozitare

· Studio montaj sunet și video

· Spațiu de depozitare

· Grupuri sanitare

· Acces lift

Mezanin

· Balcon mezanin pentru acces în sălile de cinema

· Acces lift

Etaj 1

· Sală mare de proiecție cu cabină de proiecție

· Sală mică de proiecție și evenimente conexe cinematografiei

Pod

· Spațiu de co-work 

· Studio radio

· Birouri administrație

· Sală de ședințe

· Spațiu expozițional

· Spațiu depozitare și spațiu tehnic

· Kitchinetă

· Grupuri sanitare pentru HUB și terasă

· Acces lift

Terasă

· Terasă circulabilă pe acoperiș

· Cinema în aer liber (ecran, mică scenă, sistem de proeicție și sunet)
· Cafenea
 3. Concluzii        
Urmare a celor prezentate mai sus, consider oportună promovarea Proiectului de hotărâre privind aprobarea Documentației de avizare a lucrărilor de intervenții aferent obiectivului de investiţie „Reabilitare imobil cinematograf „STUDIO” DALI+PT” şi-l supun spre dezbatere şi aprobare Consiliului Local al Municipiului Timişoara. 

